EN BELGIQUE. 
137 
au serviteur de la dicte compaignie. Et pourtant ceulx qui yolront 
ouvrer pour gaignier pris, seront tenus de aporter ou envoyer leurs 
ouvraiges au chief en dedens le soleil couchant du lundy précédent 
le dict mardy, sur peine de non gaignier. Et , pour faire l’examen, 
sera pris, avec le chief, le souverain couronné de la feste précédente, 
qui ne poura gaignier pour ceste fois. 
n Item, et s’il plaist au chief de la journée, pour le dict examen 
faire et pour toute suspicion éviter que on pouroit avoir touchant 
ce cas, poura prenre et évoquier au dict examen, avec le souverain 
couronné de la feste précédente, comme dict est, ung homme lequel 
ne seroit des dictes congregacion et compaignie, ouvrier de réthorique 
et à ce se cognoissant, sans en rien déroghier à ce que dict est en 
l’article précédent ne à aulcun de la dicte compaignie. 
)> Item est fait ce présent registre ouquel seront à chescune fois 
enregistrez, les ouvraiges de chescune feste avec les noms et soubz- 
noms des ouvriers de chescune pièce, et ce par ung escripvant 
correctement de la dicte compaignie et député par icelle, qui notera 
en marge les faultes de chescune ligne se aulcunes en y a; dont il 
aura, pour l’escripture des dictes balades et ouvraiges, son issue du 
piet de viande qu’il debveroit pour chescune feste quitte, est assa¬ 
voir XIIII deniers tournois, pourveu que celuy escripvant fust 
ung de ceulx de la dicte compaignie; et, se par aultre se faisoit, 
il seroit salairié de sa peine, par l’advis et discrétion de ceulx de 
la dicte compaignie. Et incontinent les dicts ouvraiges escripts, il 
reportera le dict registre en la maison du chief nouvel créé, lequel le 
gardera son terme et non plus. Et ne poura le dict escripvant tenir 
le dict registre, pour escripre les dicts ouvraiges, que trois jours, sur 
peine de perdre son salaire, lequel salaire sera tenu de payer le chief 
sur le refrain duquel les dicts ouvraiges seront fais et composés. 
» Item est ordonné que se aulcun de la dicte compaignie aloit 
de vie à trespas, celuy qui pour lors seroit cief, fera dire et célé¬ 
brer pour le trespassé une basse messe de requiem, à laquelle chescun 
de la dicte compaignie sera tenu de venir, moyenant qu’il y soit 
Tom. XIII. 18 
